**תופעות מזג אוויר**

**עננים**

**⏴ במבט חדש לכיתה א**

**היקף יחידת הלימוד:** 2 שעורים

**עמודים:** 49 - 53

# מטרות

* התלמידים יתארו סוגים שונים של עננים (צורה, גודל, צבע, גובה).
* התלמידים יתארו מהו ענן.
* התלמידים יבנו דגם של ענן ויסבירו באמצעותו כיצד נוצר ענן.
* התלמידים יתארו מהו ערפל, ברק, רעם.

# היערכות לשיעור

* להכין ציוד (ראו בעמוד 50)**.**
* להכין כרטיסי מילים: **ענן, ברק, רעם, טיפות מים, אדי מים, דגם, גשם, ערפל, קרח**

**מהלך השיעור (ראו בעמודים הבאים).**

# מהלך השיעור: עננים

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה ילמדו התלמידים על תהליך היווצרות ענן באמצעות דגם.  מקיימים דיון במליאת הכיתה בעזרת שאלות השיח שבעמוד 49 בחוברת.  שואלים:   * מהו ענן? * איך נוצרים עננים?   קוראים את קטע המידע שבעמוד זה.  מתבוננים בתמונות שבעמוד זה ומאפיינים את העננים. |
| התנסות | **בונים דגם של ענן**  מבצעים את המשימה **מכינים דגם של ענן**, עמוד 50.  מוצע להסביר לתלמידים מהו דגם. איזו מילה מסתתרת בתוך המילה דגם? (דוגמה, הדגמה).  בעזרת הדוגמה אנו מסבירים תופעה/תהליך שקורה בטבע.  **שימו לב! מטעמי בטיחות, בניית הדגם תיעשה על ידי המורה בלבד על פי ההוראות שמופיעות במשימה.**  קוראים את ההנחיות להכנת דגם ענן שבמשימה **מכינים דגם של ענן** עמודים 50 - 51.  עוקבים אחר ההנחיות להכנת דגם בעזרת סדרת התמונות שבעמודים אלה.   * מומלץ להיכנס לאתר **במבט חדש**, כיתה א, מדור סרטונים, שם מופיע סרטון הדגמה   להכנת דגם של ענן.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 50. לסרטון **בונים**   **דגם של ענן.** |
| המשגה | בעזרת השאלות בתבנית **שיח** בעמוד 51 מתארים מה קרה בצנצנת (תוצאה- מה ראינו) ומסיקים מסקנה (מה למדנו)  ומסבירים את התהליך ומה גרם להיווצרות הענן.  קוראים את קטע המידע שבעמוד 51.  קוראים את המידע שבתבנית **"היודעים אתם ש ערפל"** שבעמוד 52.  קוראים את המידע שבתבנית **"היודעים אתם ש ברקים ורעמים"** שבעמוד 53.  מסכמים בעזרת שאלות השיח שבעמוד זה והמשפטים שבתבנית **מה למדנו?** |
| יישום | עונים על משפטי נכון לא נכון שבעמוד 52.  תולים את כרטיסי המילים על הלוח **ענן, ברק, רעם, טיפות מים, אדי מים, דגם, גשם, ערפל, קרח.** בוחרים במילה ומסבירים לחבר/ה את המילהבפנטומימה. |
| סיכוםורפלקציה | מה למדתי על עננים?  כיצד בניית הדגם עזרה לי להבין את התהליך של היווצרות עננים?  איזו משימה הייתה לי מעניינת? |